નવાઝુદ્દીન સિદ્દીકી તેમની ફિલ્મ અને એક્ટિંગના કારણે હંમેશા ચર્ચામાં રહ્યા છે. પરંતુ આ વખતેની ચર્ચાનું કારણ તેમની બાયોગ્રાફી 'એન ઓડિનેરી લાઇફ' છે. નવાઝુદ્દીન સિદ્દીકીએ પોતાની બાયોગ્રાફીમાં એમના જીવનના ઘણા એવા રહસ્યો ખુલ્લા મુક્યા છે. જેના કારણે તેમની ઘણી આલોચના કરવામાં આવી રહી છે. ફિલ્મ 'મિસ લવલી'ની કોસ્ટાર નિહારિકા સિંહની સાથેના તેમના અફેરથી લઇને અનેક છોકરીઓ સાથેના તેમના સંબંધની વાત તેમણે પોતાની બાયોગ્રાફીમાં ખુલ્લા મને લખી છે. તેમણે આ બાયોગ્રાફીમાં પોતાની જીવનની તમામ વાતોને સ્પષ્ટપણે લખી છે.